《苦热五首 其五》
宋代·方一夔

六月红云不肯移，清心自合胜炎曦。云根斲药移松骨，石罅分泉插木皮。

未用冰蚕来海峤，坐看冻蚁走蛾眉。人间寒暑相催迫，待寄东溪万缕丝。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。